CELEX: 62014TN0409
Language: lv
Date: 2014-06-02 00:00:00
Title: Lieta T-409/14: Prasība, kas celta 2014. gada 2. jūnijā – Marcuccio /Tiesa

28.7.2014   
            
            
               LV
            
            
               Eiropas Savienības Oficiālais Vēstnesis
            
            
               C 245/30
            
         Prasība, kas celta 2014. gada 2. jūnijā – Marcuccio/Tiesa
   (Lieta T-409/14)
   2014/C 245/42
   Tiesvedības valoda – itāļu
   
      Lietas dalībnieki
   
   
      Prasītājs: Luigi Marcuccio (Trikase, Itālija) (pārstāvis – G. Cipressa, advokāts)
   
      Atbildētāja: Eiropas Savienības Tiesa
   
      Prasītāja prasījumi:
   
   
               —
            
            
               atcelt jebkāda veida lēmumu, ar kuru atbildētāja ir noraidījusi 2014. gada 22. janvāra prasību, ko prasītājs bija iesniedzis Tiesā;
            
         
               —
            
            
               piespriest atbildētājai samaksāt prasītājam summu EUR 25  000 apmērā vai arī lielāku vai mazāku summu, ko Vispārējā tiesa uzskatītu par pamatotu un taisnīgu, lai atlīdzinātu zaudējumus, kuri prasītājam esot nodarīti pārmērīgā tiesvedības ilguma dēļ, kā to apgalvo prasītājs, vai arī izmaksāt kompensāciju, ņemot vērā attiecīgās tiesvedības pārmērīgo ilgumu;
            
         
               —
            
            
               piespriest atbildētājai atlīdzināt visus ar šo prasību saistītos tiesāšanās izdevumus.
            
         
      Pamati un galvenie argumenti
   
   Šīs prasības priekšmets ir kaitējums, kas prasītājam esot nodarīts tiesvedības iespējami pārmērīgā ilguma lietā T-236/02 Marcuccio/Komisija dēļ.
   Prasības pamatošanai prasītājs izvirza divus pamatus.
   
               1.
            
            
               Ar pirmo pamatu tiek apgalvots, ka nav norādīts nekāds pamatojums, kā arī nav veikta nekāda izmeklēšana un nav izpildīts labas pārvaldības pienākums.
            
         
               2.
            
            
               Ar otro pamatu tiek apgalvots, ka ir pārkāpts likums un pieļauta acīmredzama kļūda vērtējumā.